《游鸡鸣寺和伍助教朝宾 其四》
明代·龚敩

鸡鸣之上接清庙，画栋翚飞出林杪。马埒风高苜蓿秋，凤台日上梧桐晓。

云消天宇山色明，潮落江堤水声小。垂老何因乐意多，吾皇整顿乾坤了。

作者简介：明江西铅山人。洪武时以明经分教广信，以荐入为四辅官，未几致仕。复起为国子司业，历祭酒。坐放诸生假不奏闻，免。有《鹅湖集》、《经野类钞》。